|

52011PC0335

/* KOM/2011/0335  v konečnom znení - COD 2011/0146*/  Návrh NARIADENIE EURÓPSKEHO PARLAMENTU A RADY o európskej štatistike o vnímaní bezpečnosti v súvislosti s trestnou činnosťou

	DÔVODOVÁ SPRÁVAKONTEXT NÁVRHU-  Zámery a ciele návrhuCieľom tohto návrhu je vykonať prieskum domácností/osôb v Európskej únii zameraný na problematiku vnímania bezpečnosti v súvislosti s trestnou činnosťou Uvedený prieskum by poskytol informácie o miere výskytu jednotlivých druhov trestnej činnosti (miera viktimizácie) a o ďalších aspektoch týkajúcich sa pocitu bezpečnosti občanov. Tieto informácie by boli cenným doplnením údajov o trestnej činnosti pochádzajúcich z administratívnych zdrojov (napríklad z policajných správ), ktoré, ako je známe, sa medzi jednotlivými členskými štátmi dajú ťažko porovnávať.-  Všeobecný kontextNa nedostatok porovnateľných informácií o trestnej činnosti na úrovni EÚ upozornila Európska rada v Haagskom programe v roku 2005. Komisia v rámci reakcie na to stanovila akčný plán na obdobie 2006 – 2010 zameraný na zlepšenie metód vypracovávania štatistík o trestnej činnosti, v ktorom bolo začlenené aj vypracovanie prieskumu domácností v EÚ zameraného na viktimizáciu v dôsledku trestnej činnosti. Štokholmský program (2009) zdôraznil potrebu nadväzne na to prijať konkrétne opatrenia zamerané na praktickú realizáciu. V dôsledku toho sa navrhuje uskutočniť v roku 2013 prieskum na úrovni EÚ vychádzajúci z metodiky, ktorá bola dohodnutá so zainteresovanými stranami.-  Existujúce ustanovenia o problematike, na ktorú sa zameriava návrhNeexistujú žiadne ustanovenia o problematike, na ktorú sa zameriava návrh.-  Súlad s inými politikami a cieľmi EÚCieľom návrhu je zjednodušenie súčasnej situácie, keď bol vypracovaný rad vnútroštátnych prieskumov, z ktorých každý sa zameriava na mapovanie problematiky trestnej činnosti a bezpečnosti na národnej úrovni. Je veľmi pravdepodobné, že členské štáty pripravia ďalšie takéto prieskumy – ak nebudú mať príležitosť prijať spoločný modelový prieskum. Modelový prieskum pripravený v úzkej spolupráci s členskými štátmi zabezpečí dostupnosť porovnateľných údajov a odstráni potenciálne riziko plytvania zdrojmi, ku ktorému by došlo, keby na takomto projekte pracovali jednotlivé členské štáty súbežne. Ponúka výhodu v podobe zjednodušenia európskej štatistiky, ako je uvedené v oznámení Komisie Európskemu parlamentu a Rade o metóde tvorby štatistiky EÚ: vízia pre nasledujúce desaťročie. Sú v ňom zahrnuté zásady stanovené v Európskom kódexe štatistických postupov týkajúcom sa záväzku kvalitného spracovania, spoľahlivej metodiky, efektívnosti nákladov, relevantnosti, presnosti a spoľahlivosti, zhody a porovnateľnosti.V rozhodnutí Európskeho parlamentu a Rady č. 1578/2007/ES z 11. decembra 2007 o štatistickom programe EÚ na roky 2008 až 2012[1] sa stanovuje vytvorenie európskej štatistiky o trestnej činnosti a viktimizácii. V ročnom štatistickom pracovnom programe na rok 2011 sa konkrétne uvádza uskutočnenie prieskumu domácností/osôb o viktimizácii v dôsledku trestnej činnosti.Údaje z prieskumu o trestnej činnosti a bezpečnosti jednotlivcov a domácností, ktoré by sa vzťahovali na celú EÚ, zatiaľ neexistujú. Administratívne údaje o trestnej činnosti (vychádzajúce z policajných správ atď.) sa zhromažďujú na neformálnom základe a uverejňujú od roku 2006. Všeobecne sa uznáva, že takéto údaje sú v dôsledku odlišných právnych systémov a metód zaznamenávania v jednotlivých členských štátoch porovnateľné len do určitej miery a že potenciál na prekonanie týchto ťažkostí je obmedzený. Prieskum umožňuje zhromažďovať porovnateľné informácie na základne jednotného dotazníka a jednotnej metodiky.Základná hodnota informácií, ktoré sa majú zhromaždiť prostredníctvom tohto štatistického nástroja, spočíva v oblasti spravodlivosti a vnútorných vecí. Tento nástroj predstavuje priamu reakciu na politické imperatívy vyjadrené v Haagskom a Štokholmskom programe.Čím ďalej, tým viac sa uznáva skutočnosť, že absencia trestnej činnosti a pocitu ohrozenia osobnej bezpečnosti patria medzi významné aspekty kvality života občanov. V správe Komisie o meraní hospodárskej výkonnosti a spoločenského pokroku („Stiglitzova správa“, rok 2009) sa tvrdí, že v záujme vyváženia tradičnejších spôsobov merania hospodárskeho pokroku, akým je napr. HDP, by sa mali vytvoriť nové ukazovatele sociálneho blahobytu. Uvedená správa sa v súvislosti s návrhom ukazovateľov „kvality života“ zaoberala takými otázkami, ako sú pocit osobnej bezpečnosti a skúsenosti súvisiace s viktimizáciou v dôsledku trestnej činnosti, a osobitne sa zamerala na úlohu existujúcich prieskumov domácností pri mapovaní tohto fenoménu. Keď bude k dispozícii prieskum EÚ, umožní to preskúmať tento aspekt v celej Európe, a to zhodným a porovnateľným spôsobom.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU-  Interné výmeny názorov/diskusie medzi útvarmi KomisieHlavnými príslušnými útvarmi v procese prípravy boli niekdajšie GR pre spravodlivosť, slobodu a bezpečnosť (JLS) a Eurostat. Úlohy GR JLS prevzalo nedávno GR pre vnútorné záležitosti. Počas procesu prípravy dochádzalo k častej a pravidelnej komunikácii vrátane dvojstranných rozhovorov a vzájomnej účasti na všetkých stretnutiach s nižšie uvedenými zainteresovanými stranami.-  Konzultácie so zainteresovanými stranamiV súvislosti s akčným plánom Komisie na roky 2006 – 2010 o vypracovávaní štatistík o trestnej činnosti a trestnom konaní bola zriadená skupina expertov. Jej členmi boli národní experti zo všetkých členských štátov zaoberajúci sa oblasťou spravodlivosti a vnútorných záležitostí, ako aj medzinárodní experti z akademických kruhov, medzinárodných organizácií atď. Na každom zo zasadnutí tejto skupiny expertov sa diskutovalo o požiadavkách prípravy prieskumu a vytvorenia ukazovateľov. K výmene informácií dochádzalo prostredníctvom osobitnej webovej stránky CIRCA. Detailné otázky sa riešili prostredníctvom písomných konzultácií skupiny expertov.Na základe dotazníka, ktorý bol zaslaný členom skupiny expertov, sa zostavil zoznam kľúčových ukazovateľov vrátane frekvencie výskytu odkazov a ich relatívneho významu. Tieto indikátory zahŕňali rad „tradičných“ problémových javov (vlámanie, krádež, fyzické násilie atď.), ako aj problémy príznačné pre súčasnosť, ako je počítačová trestná činnosť a rôzne druhy podvodov. Medzi ďalšie problémové javy patrilo vnímanie otázok bezpečnosti zo strany verejnosti a pocity bezpečia. Hlavnou časťou procesu prípravy bolo vytváranie týchto ukazovateľov, ktoré sa podľa potreby aktualizovali na základe pravidelných konzultácií.-  Získavanie a využívanie expertízyNa základe vyhlásenia verejnej súťaže bola získaná expertíza od radu medzinárodných expertov. Ako príklad možno uviesť agentúru OSN HEUNI, ktorá vypracovala návrh úvodného dotazníka, a autorov Medzinárodného prieskumu zameraného na obete trestnej činnosti (International Crime Victims Survey – ICVS), ktorý je doposiaľ jediným pokusom o vytvorenie medzinárodného prieskumu trestnej činnosti. Úzka spolupráca sa udržiavala aj s Úradom OSN pre drogy a kriminalitu (UNODC) a s Hospodárskou komisiou Organizácie Spojených národov pre Európu (UNECE), ktoré boli priekopníkmi podobného procesu na medzinárodnej úrovni.Nad metodickým prístupom dohliadala pracovná skupina Eurostatu pre štatistiku o trestnej činnosti a detailným vypracovaním bola poverená osobitná skupina pozostávajúca zo zástupcov členských štátov. To umožnilo čerpať zo skúseností, ktoré nadobudli krajiny (približne desať), ktoré už vykonali prieskumy na národnej úrovni.Informácie sa vymieňali na pravidelných stretnutiach a prostredníctvom osobitnej webovej stránky CIRCA. O dosiahnutom pokroku boli pravidelne informovaní európski riaditelia pre problematiku sociálnej štatistiky a Výbor pre európsky štatistický systém.Prijatá metodika do značnej miery vychádzala z metodiky stanovenej v manuáli Organizácie Spojených národov, ku príprave ktorej prispel Eurostat a rad členských štátov EÚ. Navrhovaný modelový prieskum bol v rokoch 2008 – 2009 odskúšaný v šestnástich členských štátoch, pričom bol finančne podporený z grantov Komisie na vykonávanie akcií.Výsledky pilotného preskúmavania vyhodnotili medzinárodní experti a k dispozícii ich dostala príslušná pracovná skupina aj osobitná skupina pozostávajúca zo zástupcov členských štátov. Navrhovaný modelový prieskum sa vzhľadom na tieto skúsenosti opakovane upravoval na rade zasadnutí a konzultácií uskutočnených v priebehu roku 2010.-  Analýza vplyvu a dôsledkovNavrhovaný prieskum o trestnej činnosti a bezpečnosti po prvýkrát poskytne informácie z každého členského štátu o problematike, ktorá má pre politiku EÚ kľúčový význam. Použitie spoločných metodík a formátov na zasielanie údajov umožní získať údaje, ktoré budú zhodné, porovnateľné a v dôsledku toho aj relevantné pre užívateľov tak na európskej úrovni, ako aj na úrovni vnútroštátnej. Členské štáty zohrajú v tomto projekte kľúčovú úlohu vzhľadom na zapojenie národných štatistických orgánov, ktoré majú k dispozícii zavedené a osvedčené postupy zhromažďovania a spracovania údajov z prieskumu.PRÁVNE ASPEKTY NÁVRHU-  Zhrnutie navrhovaného opatreniaCieľom tohto nariadenia je vytvoriť spoločný rámec na tvorbu európskej štatistiky o vnímaní bezpečnosti v súvislosti s trestnou činnosťou, a to prostredníctvom zberu, zostavovania, spracovania a zasielania zosúladených európskych údajov o trestnej činnosti a bezpečnosti vychádzajúcich z prieskumu domácností/osôb uskutočneného členskými štátmi.-  Právny základPrávny základ pre európsku štatistiku predstavuje článok 338 Zmluvy o fungovaní Európskej únie. Európsky parlament a Rada v súlade s riadnym legislatívnym postupom prijmú opatrenia na vypracovanie štatistík tam, kde je to nevyhnutné pre výkon činností Únie. V uvedenom článku sa stanovujú požiadavky na tvorbu európskej štatistiky a vyžaduje sa súlad s normami nestrannosti, spoľahlivosti, objektivity, vedeckej nezávislosti, hospodárnosti a štatistického utajenia dôverných dát. Hospodárskym prevádzkovateľom pritom nemajú spôsobiť nadmerné bremeno.-  Zásada subsidiarityZásada subsidiarity sa uplatňuje, ak návrh nepatrí do výhradnej právomoci Európskej únie.Ciele tohto návrhu nemožno uspokojivo dosiahnuť na úrovni členských štátov z týchto dôvodov.Jedným z hlavných problémov týkajúcich sa kvality akýchkoľvek štatistických údajov je otázka zhody a porovnateľnosti. Členské štáty nemôžu dosiahnuť potrebnú kvalitu bez jasného európskeho rámca, t. j. právnych predpisov EÚ stanovujúcich spoločné štatistické pojmy, formáty na zasielanie údajov a požiadavky na kvalitu. Na tento účel sa navrhuje modelový prieskum zameraný na trestnú činnosť a bezpečnosť. Jeho súčasťou bude zoznam premenných, ktoré sa majú uviesť, a vzorový dotazník.Ak by členské štáty prijali opatrenie individuálne, malo by to nepriaznivý vplyv na záujmy členských štátov z týchto dôvodov:Väčšina krajín, ktoré zatiaľ nemajú vnútroštátne prieskumy o trestnej činnosti a bezpečnosti, chce vytvoriť takéto nástroje na politické účely. Ak by si všetky tieto krajiny vytvorili vlastné prieskumy, malo by to za následok použitie rôznych metodík a rôznych dotazníkov. V dôsledku toho by výsledky nebolo možné porovnávať na úrovni EÚ. Samotné členské štáty sa snažia dospieť k tomu, aby mohli navzájom porovnávať status quo vo svojej krajine so situáciou v ostatných členských štátoch EÚ. Neexistencia spoločného európskeho rámca, pri ktorom by sa používali spoločné pojmy a jednotné formáty na zasielanie údajov, by ohrozila, prípadne úplne znemožnila možnosť výmeny porovnateľných štatistických údajov.Opatrením na úrovni Európskej únie sa lepšie dosiahnu ciele návrhu z týchto dôvodov:Ciele tohto návrhu sa môžu lepšie dosiahnuť na úrovni Európskej únie na základe európskeho právneho aktu, pretože iba Komisia môže koordinovať zosúladenie štatistických informácií na úrovni EÚ. Zber údajov a tvorba porovnateľných štatistík o vnímaní bezpečnosti v súvislosti s trestnou činnosťou však môžu zorganizovať členské štáty za použitia najvhodnejších zdrojov a metód na poskytnutie požadovaných informácií. Európska únia preto môže prijať opatrenie na tento účel v súlade so zásadou subsidiarity stanovenou v článku 5 zmluvy.Cieľom tohto návrhu je zosúladiť pojmy, obsiahnutú problematiku a charakteristiky požadovaných informácií, rozsah pokrytia, kritériá kvality, lehoty na zasielanie údajov a výsledky v záujme dosiahnutia relevantných, aktuálnych, porovnateľných a koherentných európskych štatistík.Členské štáty uskutočnia zber údajov za použitia svojich vlastných vnútroštátnych rámcov na výber vzoriek, a takisto si samy zvolia spôsob získavania informácií (osobný rozhovor, rozhovor prostredníctvom telefónu, zisťovanie informácií prostredníctvom pošty, internetu atď.), a to v súlade so zaužívanými vnútroštátnymi postupmi.Návrh je preto v súlade so zásadou subsidiarity.-  Zásada proporcionalityNávrh je v súlade so zásadou proporcionality z týchto dôvodov.Nariadenie sa obmedzuje na minimum potrebné na dosiahnutie jeho cieľa a nepresahuje rámec toho, čo je potrebné na tento účel.Navrhuje zavedenie nového prieskumu tam, kde je to nevyhnutné, avšak povoľuje členským štátom splniť požiadavky zmenou terajších národných prieskumov.-  Výber nástrojovNavrhovaný nástroj: nariadenie Európskeho parlamentu a Rady.Iné prostriedky by neboli primerané z tohto dôvodu:Výber nástroja závisí od legislatívneho cieľa. Vzhľadom na požiadavky na informácie na európskej úrovni sa v oblasti európskej štatistiky zvykli ako základné akty používať skôr nariadenia ako smernice. Nariadenie sa uprednostňuje preto, že ustanovuje rovnaký právny predpis v celej Európskej únii, pričom sa zabezpečí, aby ho členské štáty uplatňovali v plnom rozsahu a koherentným spôsobom. Je priamo uplatniteľné, čo znamená, že nemusí byť transponované do vnútroštátnych právnych predpisov. Smernice, ktoré sú na rozdiel od nariadení zamerané na harmonizáciu vnútroštátnych právnych predpisov, sú pre členské štáty záväzné, pokiaľ ide o ich ciele, avšak ponechávajú vnútroštátnym orgánom možnosť zvoliť si spôsob dosiahnutia týchto cieľov. Musia byť tiež transponované do vnútroštátnych právnych predpisov. Použitie nariadenia je v súlade s ostatnými európskymi štatistickými právnymi aktmi prijatými od roku 1997.VPLYV NA ROZPOČETNávrh predpokladá v roku 2012 výdavky vo výške 12 miliónov EUR z rozpočtu EÚ.Návrh vyžaduje od členských štátov, aby vyvinuli nové prieskumy (alebo v niektorých prípadoch aby upravili existujúce prieskumy). Vypracovanie príslušnej metodiky je mimoriadne nákladné a na dôvažok, sociálne prieskumy vždy stoja veľa peňazí, pretože je nutné vyplatiť anketárom mzdy, uhradiť cestovné náklady atď. Vzhľadom na skutočnosť, že priestoru slobody, bezpečnosti a spravodlivosti sa v Štokholmskom programe prisudzuje politická priorita, 90 % z oprávnených nákladov členských štátov bude možné uhradiť z rozpočtu EÚ.DOPLŇUJÚCE INFORMÁCIE-  Zrušenie platných právnych predpisovPrijatie návrhu nebude mať za následok zrušenie platných právnych predpisov.-  Európsky hospodársky priestorNavrhovaný právny akt sa týka záležitosti s významom pre EHP, a preto by sa mal rozšíriť na Európsky hospodársky priestor.2011/0146 (COD)NávrhNARIADENIE EURÓPSKEHO PARLAMENTU A RADYo európskej štatistike o vnímaní bezpečnosti v súvislosti s trestnou činnosťou(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 338 ods. 1,so zreteľom na návrh Komisie,po predložení návrhu legislatívneho aktu parlamentom jednotlivých štátov,so zreteľom na stanovisko Európskeho dozorného úradníka pre ochranu údajov[2],konajúc v súlade s riadnym legislatívnym postupom,keďže:1.  Európska rada v Haagskom programe[3] potvrdzuje prioritné postavenie, ktoré v reakcii na zásadné obavy obyvateľov štátov združených v Únii pripisuje rozvoju priestoru slobody, bezpečnosti a spravodlivosti, a v programe víta iniciatívu Komisie vytvoriť európske nástroje na zber, analýzu a porovnávanie informácií o problematike trestnej činnosti a bezpečnosti v členských štátoch. Poveruje Komisiu (Eurostat) úlohou vymedziť tieto údaje a zhromažďovať ich z členských štátov.2.  Vytvorenie štatistického nástroja na mapovanie problémov v oblasti bezpečnosti je jedným zo zásadných cieľov akčného plánu Únie na roky 2006 – 2010 o rozvoji komplexnej a koherentnej stratégie EÚ v oblasti vypracovávania štatistík o trestnej činnosti a trestnom konaní, ktorý Komisia navrhla v záujme dosiahnutia cieľov stanovených v Haagskom programe.3.  V Štokholmskom programe[4] sa zdôrazňuje záväzok Európskej rady vytvoriť otvorenú a bezpečnú Európu, ktorá slúži občanom a chráni ich, a Komisia sa vyzýva, aby vzhľadom na zvyšujúcu sa potrebu takýchto štatistík v mnohých oblastiach priestoru slobody, bezpečnosti a spravodlivosti pokračovala vo vývoji štatistických nástrojov na sledovanie trestnej činnosti a ďalej rozvíjala opatrenia uvedené a čiastočne realizované v akčnom pláne Únie na roky 2006 – 2010. Komisia navyše v rámci šiesteho rámcového programu prijatého rozhodnutím Európskeho parlamentu a Rady č. 1513/2002/ES z 27. júna 2002, ktoré sa týka šiesteho rámcového programu Európskeho spoločenstva v oblasti výskumu, technického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002 až 2006)[5], a siedmeho rámcového programu prijatého rozhodnutím Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013)[6] financovala rad výskumných projektov, ktoré sa zaoberali vnímaním bezpečnosti a dôverou v políciu a v justíciu. Na uvedené poznatky by sa malo prihliadať.4.  Vytvorenie štatistických nástrojov potrebných na mapovanie trestnej činnosti a trestného súdnictva si vyžiada zo strany členských štátov také veľké úsilie a náklady, že finančný príspevok z rozpočtu Únie vo výške 90 % oprávnených nákladov je primeraný.5.  Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike[7] stanovuje referenčný rámec pre tvorbu európskej štatistiky vrátane postupu na udeľovanie grantov národným úradom uvedeného v článku 5. Predovšetkým sa v ňom vyžaduje zhoda so zásadami odbornej nezávislosti, nestrannosti, objektivity, spoľahlivosti, štatistickej dôvernosti a efektívnosti vynaložených nákladov.6.  Toto nariadenie zabezpečuje právo na rešpektovanie súkromného a rodinného života a na ochranu osobných údajov, ako je uvedené v článkoch 7 a 8 Charty základných práv Európskej únie[8].7.  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov[9] a nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov[10] sa uplatňujú v kontexte tohto nariadenia.8.  Národné štatistické úrady a Komisia (Eurostat) by pri tvorbe a rozširovaní európskej štatistiky podľa tohto nariadenia mali zohľadniť zásady stanovené v kódexe postupov pre európsku štatistiku potvrdené odporúčaním Komisie z 25. mája 2005 o nezávislosti, integrite a zodpovednosti národných štatistických úradov a štatistického úradu Spoločenstva.9.  Keďže cieľ tohto nariadenia, a to vytvorenie spoločného právneho rámca na tvorbu európskej štatistiky o vnímaní bezpečnosti v súvislosti s trestnou činnosťou založenej na zhromažďovaní informácií od vzorky osôb nie je možné uspokojivo dosiahnuť na úrovni jednotlivých členských štátov a z dôvodov rozsahu a dôsledkov činnosti je preto možné ich lepšie dosiahnuť na úrovni Únie, Únia môže prijať opatrenia v súlade so zásadou subsidiarity stanovenou v článku 5 Zmluvy o Európskej únii. V súlade so zásadou proporcionality toto nariadenie neprekračuje rámec, ktorý je potrebný na dosiahnutie uvedeného cieľa.10.  S cieľom zabezpečiť jednotné podmienky na vykonávanie tohto nariadenia by sa Komisii mali udeliť vykonávacie právomoci v súvislosti s praktickými opatreniami týkajúcimi sa výmeny mikroúdajov, so spôsobom spracovania a podrobnou štruktúrou správ o kvalite údajov, ako aj so systémom kódovania údajov. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[11].11.  Uskutočnili sa konzultácie s európskym dozorným úradníkom pre ochranu údajov a s Výborom pre európsky štatistický systém,PRIJALI TOTO NARIADENIEČlánok 1Predmet úpravyTýmto nariadením sa stanovuje právny rámec na rozvoj, tvorbu a šírenie porovnateľnej európskej štatistiky o vnímaní bezpečnosti v súvislosti s trestnou činnosťou vychádzajúcej z prieskumu domácností alebo osôb.Článok 2Vymedzenie pojmovNa účely tohto nariadenia sa uplatňujú tieto vymedzenia pojmov:a) „domácnosť“ znamená osobu žijúcu osamelo alebo skupinu ľudí, ktorí žijú spoločne v tom istom súkromnom obydlí a podieľajú sa na výdavkoch vrátane spoločného zabezpečovania životných potrieb; tento pojem sa nevzťahuje na kolektívne domácnosti, ako sú nemocnice, domy s opatrovateľskou alebo asistenčnou službou, väznice, vojenské kasárne, náboženské inštitúcie, penzióny alebo ubytovne,b) „obvyklé bydlisko“ je miesto, kde osoba bežne trávi denný čas odpočinku, bez ohľadu na dočasnú neprítomnosť z dôvodu rekreácie, prázdnin, návštev priateľov a príbuzných, obchodných ciest, zdravotného ošetrenia alebo náboženských pútí; alebo v prípade, ak nie je k dispozícii, miesto zákonného alebo registrovaného pobytu,Za osoby s obvyklým bydliskom v predmetnej geografickej oblasti sa považujú len osoby, ktoré:i) žijú v mieste svojho obvyklého bydliska nepretržite najmenej 12 mesiacov pred referenčným dátumom aleboii) prišli na miesto svojho obvyklého bydliska počas 12 mesiacov pred referenčným dátumom s úmyslom pobývať tam aspoň jeden rok.Ak okolnosti uvedené v bode i) alebo ii) nie je možné stanoviť, „obvyklé bydlisko“ znamená miesto, kde má daná osoba riadny alebo registrovaný pobyt.c) „bezpečnosť“ je pocit bezpečia občanov pred ohrozením ich osoby, domácnosti alebo majetku vyplývajúcim z trestnej činnosti,d) „zástupná odpoveď“ je informácia o osobe poskytnutá iným členom domácnosti danej osoby,e) „mikroúdaje“ sú individuálne štatistické záznamy,f) „metaúdaje o kvalite“ sú všetky informácie poskytnuté poskytovateľmi údajov, ktoré sa považujú za užitočné pre vyhodnotenie predmetných údajov.Článok 3Rozsah pôsobnosti12.  Každý členský štát predloží Komisii (Eurostatu) údaje stanovené v prílohe I.13.  Otázky o sexuálnom násilí sa kladú samostatne a sú nepovinné.14.  Odchylne od uvedeného sa od Francúzska a Írska nevyžaduje zhromažďovanie údajov o násilí medzi členmi jednej domácnosti.Článok 4Ukazovatele údajov a harmonogram1. Údaje sa zhromažďujú na základe vzorky domácností alebo osôb v súlade s článkom 5.2. Údaje sa zbierajú v roku 2013.3. Sledované obdobie trvá dvanásť mesiacov pred zberom údajov.Článok 5Odber a veľkosť vzoriek1. Údaje vychádzajú z vnútroštátnych reprezentatívnych vzoriek vybraných na základe náhodného výberu.2. Veľkosť vzorky, ktorú treba dosiahnuť, sa vypočíta za predpokladu jednoduchého náhodného výberu, a je stanovená na minimálne:a) 8 000 osôb v členských štátoch, ktoré majú viac ako 10 miliónov obyvateľov vo veku 16 rokov a starších ako 16 rokov,b) 7 000 osôb v členských štátoch, ktoré majú viac ako 5 miliónov a menej ako 10 miliónov obyvateľov vo veku 16 rokov a starších ako 16 rokov,c) 6 000 osôb v členských štátoch, ktoré majú viac ako 1,5 milióna a menej ako 5 miliónov obyvateľov vo veku 16 rokov a starších ako 16 rokov,d) 5 000 osôb v členských štátoch, ktoré majú viac ako 0,5 milióna a menej ako 1,5 milióna obyvateľov vo veku 16 rokov a starších ako 16 rokov,e) 3000 osôb v členských štátoch, ktoré majú menej ako 0,5 milióna obyvateľov vo veku 16 rokov a starších ako 16 rokov.Článok 6Štatistická jednotka1. Referenčnou populáciou sú všetky osoby žijúce v domácnostiach, ktoré majú v období zberu údajov obvyklé bydlisko na území členského štátu.2. Malé časti územia členského štátu, v ktorých má obvyklé bydlisko najviac 2 % populácie členského štátu, ako aj územia členských štátov uvedené v prílohe II, môžu byť z prieskumu vyňaté.3. Údaje sa zhromažďujú od osôb vo veku 16 rokov a starších ako 16 rokov.4. Zástupné odpovede nie sú povolené.Článok 7Zasielanie údajov a zaobchádzanie s údajmi1. Členské štáty zasielajú Komisii (Eurostatu) dôverné mikroúdaje v súlade s ustanoveniami o zasielaní údajov, na ktoré sa vzťahuje dôvernosť stanovená v nariadení (ES) č. 223/2009. Členské štáty zabezpečujú, aby zaslané údaje neumožňovali priamu identifikáciu domácností ani osôb.2. Členské štáty odošlú mikroúdaje najneskôr do 31. júla 2014. K mikroúdajom sa priloží súbor definovaných tabuliek, ktoré obsahujú ukazovatele o miere výskytu jednotlivých druhov trestnej činnosti a pocitoch bezpečia za posledných 12 mesiacov.Článok 8Poskytovanie údajov a metaúdajov1. Členské štáty poskytujú mikroúdaje a s nimi súvisiace metaúdaje o kvalite v súlade s normou ich výmeny stanovenou Komisiou (Eurostatom). Mikroúdaje a metaúdaje o kvalite sa poskytujú Komisii (Eurostatu) elektronickou cestou, za použitia jediného vstupného bodu.2. Komisia stanovuje formou vykonávacích predpisov praktické opatrenia na výmenu mikroúdajov. Takéto vykonávacie predpisy sa prijmú v súlade s postupom preskúmania uvedeným v článku 12 ods. 2.Článok 9Šírenie údajov a prístup k dôverným údajom na vedecké účely1. Komisia (Eurostat) rozšíri štatistiku o vnímaní bezpečnosti v súvislosti s trestnou činnosťou najneskôr do 31. decembra 2014.2. Komisia (Eurostat) môže poskytnúť prístup k dôverným údajom zaslaným v súlade s týmto nariadením pod podmienkami stanovenými v nariadení (ES) č. 831/2002.Článok 10Hodnotenie kvality1. Členské štáty zabezpečujú kvalitu zasielaných mikroúdajov.2. Na účely tohto nariadenia sa na údaje, ktoré sa majú zasielať, vzťahujú kritériá kvality uvedené v článku 12 ods. 1 nariadenia (ES) č. 223/2009.3. Členské štáty predkladajú Komisii (Eurostatu) správu o kvalite mikroúdajov. Správa sa predloží najneskôr jeden mesiac po zaslaní údajov.4. Pri uplatňovaní kritérií kvality uvedených v odseku 2 na údaje, na ktoré sa vzťahuje toto nariadenie, vymedzí Komisia formou vykonávacích predpisov spôsob spracovania a podrobnú štruktúru správ o kvalite údajov, ako aj systém kódovania údajov. Takéto vykonávacie predpisy sa prijmú v súlade s postupom preskúmania uvedeným v článku 12 ods. 2.5. Na základe správ uvedených v odseku 3 Komisia (Eurostat) vyhodnocuje kvalitu zaslaných údajov s osobitným dôrazom na zabezpečenie porovnateľnosti údajov medzi členskými štátmi.Článok 11Financovanie1. Na realizáciu prieskumu poskytne Komisia členským štátom finančný príspevok vo forme grantu, ktorý pomôže za podmienok ustanovených v dohode o grante pokryť náklady na zber, spracovanie a zasielanie údajov vrátane nákladov na mzdy zamestnancov štátnej správy. Grant sa poskytne národným štatistickým úradom a iným vnútroštátnym orgánom uvedeným v článku 5 ods. 2 nariadenia (ES) č. 223/2009.2. Maximálna výška spolufinancovania zo strany Únie nesmie prekročiť 90 % celkových oprávnených nákladov na projekt.3. Finančný príspevok závisí od dostupnosti rozpočtových prostriedkov pridelených do rozpočtu Únie.4. Opatrenia financované podľa tohto nariadenia nezískajú pomoc z iných finančných nástrojov Únie. Príjemcovia poskytnú Komisii informácie o akýchkoľvek iných získaných finančných prostriedkoch a o podaných žiadostiach o financovanie.5. Komisia zabezpečí, aby pri realizácii akcií financovaných podľa tohto nariadenia boli finančné záujmy Únie chránené uplatňovaním preventívnych opatrení proti sprenevere, korupcii a akýmkoľvek iným nezákonným činnostiam účinnými kontrolami a vymáhaním nenáležite vyplatených čiastok a v prípade zistenia nezrovnalostí, účinnými, proporcionálnymi a odrádzajúcimi pokutami v súlade s nariadeniami Rady (ES, Euratom) č. 2988/95[12] a (Euratom, ES) č. 2185/96[13] a s nariadením Európskeho parlamentu a Rady (ES) č. 1073/1999[14].6. Pokiaľ ide o opatrenia financované podľa tohto nariadenia, pojem „nezrovnalosť“ uvedený v článku 1 ods. 2 nariadenia (ES, Euratom) č. 2988/95 znamená každé porušenie alebo nedodržanie zmluvnej povinnosti, ktoré vyplýva z konania alebo opomenutia hospodárskeho subjektu a ktoré poškodzuje alebo by mohlo poškodiť všeobecný rozpočet Únie alebo rozpočty ním riadené neoprávnenou výdavkovou položkou.7. Zmluvy a dohody uzatvorené na základe tohto nariadenia ustanovia najmä dohľad a finančnú kontrolu zo strany Komisie (alebo akéhokoľvek ňou povereného zástupcu) a v prípade potreby audity zo strany Dvora audítorov priamo na mieste.Článok 12Postup výboru1. Komisii pomáha Výbor pre Európsky štatistický systém zriadený nariadením (ES) č. 223/2009. Týmto výborom je výbor v zmysle nariadenia (EÚ) č. 182/2011.2. Ak sa odkazuje sa na tento odsek, uplatňuje sa článok 5 nariadenia (EÚ) č. 182/2011.Článok 13Nadobudnutie účinnosti a uplatniteľnosťToto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie sa prestane uplatňovať 30. júna 2015.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za RaduPredseda predsedaPRÍLOHA IÚDAJE, KTORÉ SA MAJÚ POSKYTNÚŤ KOMISII (EUROSTATU)15.  Skúsenosti s trestnou činnosťou podľa typu trestnej činnosti:16.  Trestná činnosť týkajúca sa vozidiel:(1) krádež vozidla(2) vykradnutie vozidla(3) krádež motocykla(4) krádež bicykla17.  Trestná činnosť týkajúca sa domácnosti: vlámanie sa do hlavného obydlia18.  Trestná činnosť týkajúca sa súkromnej osoby:(1) lúpežné prepadnutie(2) krádež osobného majetku19.  Nekonvenčná trestná činnosť:(1) spotrebiteľský podvod(2) zneužitie platobnej karty/internetového bankovníctva(3) úplatkárstvo20.  Údaje o trestnej činnosti:21.  Pre každý typ trestnej činnosti uvedený v bodoch 1.1 – 1.4 treba doplniť tieto údaje:22.  či k udalosti(-iam) došlo za posledných 5 rokov (nepovinné)23.  či k udalosti(-iam) došlo za posledných 12 mesiacov24.  ako často k udalosti(-iam) došlo za posledných 12 mesiacov25.  či bola posledná udalosť ohlásená na polícii (alebo oznámená inému orgánu v prípade spotrebiteľského podvodu, zneužitia platobnej karty/internetového bankovníctva a úplatkárstva)26.  či bola reakcia polície na poslednú ohlásenú udalosť uspokojivá27.  Okrem údajov uvedených v bode 2.1 treba zozbierať aj tieto informácie o poslednej udalosti pre každý typ trestnej činnosti:(1) v prípade akejkoľvek trestnej činnosti týkajúcej sa vozidiel, súkromnej osoby a v prípade nekonvenčnej trestnej činnosti:-  kde k poslednej udalosti došlo(2) v prípade krádeže vozidla:-  či bolo vozidlo vrátené(3) v prípade vlámania sa do hlavného obydlia, lúpežného prepadnutia:-  prečo polícia nebola informovaná-  prečo respondent nebol spokojný s reakciou polície-  či respondent kontaktoval službu pomoci obetiam trestných činov-  či by v danom prípade bola užitočná služba pomoci obetiam trestných činov(4) v prípade lúpežného prepadnutia:-  či bolo niečo odcudzené-  či útočník použil zbraň-  aký druh zbrane útočník použil-  či bol respondent zranený-  či bolo zranenie lekársky ošetrené-  aký emočný vplyv mala udalosť na respondenta(5) v prípade krádeže osobného majetku:-  či respondent držal/niesol odcudzené predmety(6) v prípade spotrebiteľského podvodu,-  či išlo o podvod v spojení s nákupom tovaru alebo služieb-  či išlo o podvod v spojení s internetom alebo elektronickou poštou(7) v prípade zneužitia platobnej karty/internetového bankovníctva:-  či išlo o zneužitie platobnej karty alebo internetového bankovníctva(8) v prípade úplatkárstva:-  kto bol zapojený-  Prístup respondenta k presadzovaniu práva a bezpečnostným opatreniam:-  či bol respondent vystavený problémom s drogami-  či respondent vlastní poplašné zariadenie proti vlámaniu-  či má respondent špeciálne bezpečnostné dvere alebo zámky-  či sa respondent vyhýba po zotmení určitým miestam-  či je respondent držiteľom strelnej zbrane-  dôvody, prečo je držiteľom strelnej zbrane-  respondentov názor na prácu polície-  respondentov názor na prácu súdov-  respondentov názor na primerané tresty za vlámanie-  Respondentov pocit bezpečia a jeho obavy z trestnej činnosti:-  pocit bezpečia, keď sa respondent pohybuje vonku sám v noci-  obava z prípadného fyzického útoku-  obavy z terorizmu-  pravdepodobnosť vlámania-  Socio-demografické údaje o respondentovi:-  pohlavie-  vek-  krajina narodenia-  krajina narodenia matky-  krajina narodenia otca-  občianstvo-  rodinný stav-  faktický rodinný stav-  predchádzajúce vzťahy-  zamestnanecké postavenie-  plný alebo čiastočný pracovný úväzok-  profesné postavenie-  zamestnanie v pracovnom pomere-  hospodárska činnosť miestnej jednotky-  najvyššia úroveň úspešne ukončeného vzdelania alebo odbornej prípravy-  úroveň príjmu domácnosti-  Technické premenné:-  krajina trvalého bydliska-  región trvalého bydliska-  stupeň urbanizácie oblasti, v ktorej domácnosť žije-  referenčný rok prieskumu-  mesiac prieskumu-  totožnosť respondenta-  váhový faktor pre domácnosť-  váhový faktor pre jednotlivcov-  použitá metóda zhromažďovania údajov-  metóda použitá pri osobnom rozhovore na overenie teleskopického efektu-  jazyk použitý pri osobnom rozhovore-  počet osôb žijúcich v domácnosti vrátane respondenta-  Násilná trestná činnosť (osobitný modul v závere osobného rozhovoru):(1) fyzické násilie spôsobené inou osobou ako partnerom:-  či respondenta niekto, napríklad niekto v škole alebo v práci, priateľ, sused alebo cudzia osoba, v minulosti udrel alebo do neho niečo hodil, strčil do neho alebo ho ťahal za vlasy-  či respondenta niekto z vyššie uvedených osôb v minulosti udrel päsťou alebo inak, kopal ho, vláčil ho alebo zbil-  či respondenta niekto z vyššie uvedených osôb v minulosti škrtil alebo pálil, ohrozoval strelnou zbraňou, nožom alebo inou zbraňou(2) sexuálne násilie spôsobené inou osobou ako partnerom (nepovinné):-  či respondenta niekto, napríklad niekto v škole alebo v práci, priateľ, sused alebo cudzia osoba v minulosti nútil k nedobrovoľnému sexuálnemu styku, napríklad vyhrážaním sa, obmedzovaním alebo tým, že respondenta dostal do situácie, ktorá mu znemožňovala odmietnutie-  či sa niekto z vyššie uvedených osôb pokúšal respondenta prinútiť k nedobrovoľným sexuálnym praktikám alebo sexuálnemu styku alebo sa voči respondentovi dopustil iného sexuálne motivovaného konania, ktoré si respondent neželal(3) fyzické násilie spôsobené partnerom:-  či súčasný alebo predchádzajúci partner, napríklad bývalý manžel/priateľ alebo bývalá manželka/priateľka, respondenta udrel, alebo do neho hodil niečo, čo by ho mohlo poraniť, strčil do neho alebo ho ťahal za vlasy-  či respondenta niekto z vyššie uvedených osôb v minulosti udrel päsťou alebo inak, kopal ho, vláčil ho alebo zbil-  či respondenta niekto z vyššie uvedených osôb v minulosti škrtil alebo pálil, ohrozoval strelnou zbraňou, nožom alebo inou zbraňou(4) sexuálne násilie spôsobené partnerom (nepovinné):-  či respondent podstúpil neželané sexuálne praktiky, pretože sa obával prípadnej reakcie súčasného či bývalého partnera (napríklad bývalého manžela/priateľa alebo bývalej manželky/priateľky)-  či niektorá z vyššie uvedených osôb respondenta donútila k nedobrovoľným sexuálnym praktikám-  V prípade fyzického násilia spôsobeného inou osobou ako partnerom sa zbierajú tieto údaje:-  či k udalosti(-iam) došlo za posledných 5 rokov (nepovinné)-  či k udalosti(-iam) došlo za posledných 12 mesiacov-  ako často k tomu došlo za posledných 12 mesiacov-  kde k poslednej udalosti došlo-  či bola použitá zbraň-  aká zbraň bola použitá-  či bol respondent zranený-  či bolo zranenie lekársky ošetrené-  aký emočný vplyv mala udalosť na respondenta-  kto to urobil-  či bol posledný incident ohlásený na polícii-  prečo nebol ohlásený-  či bola reakcia polície na poslednú ohlásenú udalosť uspokojivá-  prečo respondent nebol spokojný s reakciou polície-  či respondent kontaktoval službu pomoci obetiam trestných činov-  či by v danom prípade bola užitočná služba pomoci obetiam trestných činov-  Údaje uvedené v bode 7.1 nie sú povinné pre prípady sexuálneho násilia spôsobeného partnerom alebo inou osobou ako partnerom.-  Je nevyhnutné, aby sa krajiny, ktoré vynechávajú otázky týkajúce sa výskytu trestnej činnosti za posledných 5 rokov pred dátumom osobného rozhovoru, vyhli prípadom „teleskopického“ efektu buď tým, že sa budú pýtať minimálne na obdobie dvoch rokov alebo tým, že sa budú pýtať na presný dátum udalosti uvádzanej respondentom.-  PRÍLOHA IIÚZEMIA ČLENSKÝCH ŠTÁTOV, KTORÉ MÔŽU BYŤ Z PRIESKUMU VYŇATÉKrajina | územia členských štátov |Francúzsko | francúzske zámorské departmenty a územia |Holandsko | Karibské ostrovy (Bonaire, St. Eustatius a Saba), Západofrízske ostrovy okrem ostrova Texel |Írsko | všetky ostrovy pri pobreží okrem ostrovov Achill, Bull, Cruit, Gorumna, Inishnee, Lettermore, Lettermullan a Valentia |Spojené kráľovstvo | Škótsko severne od Kaledónskeho prieplavu, Scillské ostrovy |LEGISLATÍVNY FINANČNÝ VÝKAZ PRE NÁVRHY1. KONTEXT NÁVRHU/INICIATÍVY1.1. Názov návrhu/iniciatívy1.2. Príslušné oblasti politiky v rámci ABM/ABB1.3. Druh návrhu/iniciatívy1.4. Cieľ (ciele)1.5. Dôvody návrhu/iniciatívy1.6. Trvanie akcie a jej finančného vplyvu1.7. Plánovaný spôsob riadenia2. OPATRENIA V OBLASTI RIADENIA2.1. Opatrenia týkajúce sa kontroly a predkladania správ2.2. Systémy riadenia a kontroly2.3. Opatrenia na predchádzanie podvodom a nezrovnalostiam3. ODHADOVANÝ FINANČNÝ VPLYV NÁVRHU/INICIATÍVY3.1. Príslušné okruhy viacročného finančného rámca a rozpočtové riadky výdavkov3.2. Odhadovaný vplyv na výdavky3.2.1. Zhrnutie odhadovaného vplyvu na výdavky3.2.2. Odhadovaný vplyv na operačné rozpočtové prostriedky3.2.3. Odhadovaný vplyv na administratívne rozpočtové prostriedky3.2.4. Súlad s platným viacročným finančným rámcom3.2.5. Účasť tretích strán na financovaní3.3. Odhadovaný vplyv na príjmy  LEGISLATÍVNY FINANČNÝ VÝKAZ PRE NÁVRHY1. KONTEXT NÁVRHU/INICIATÍVY1.1. Názov návrhu/iniciatívyNARIADENIE EURÓPSKEHO PARLAMENTU A RADY (EÚ) o európskej štatistike o vnímaní bezpečnosti v súvislosti s trestnou činnosťou1.2. Príslušné oblasti politiky v rámci ABM/ABB [15]3403 – Zostavovanie štatistických informácií1.3. Druh návrhu/iniciatívyx Návrh/iniciatíva sa týka novej akcie( Návrh/iniciatíva sa týka novej akcie, ktorá nadväzuje na pilotný projekt/prípravnú akciu[16]( Návrh/iniciatíva sa týka predĺženia trvania existujúcej akcie( Návrh/iniciatíva sa týka akcie presmerovanej na novú akciu1.4. Ciele1.4.1. Viacročné strategické ciele Komisie, ktoré sú predmetom návrhu/iniciatívyŠtatistický program EÚ na roky 2008 až 2012, HLAVA IV. Vízová, azylová, prisťahovalecká politika a ostatné politiky týkajúce sa voľného pohybu osôb.Štokholmský program Európskej rady (Otvorená a bezpečná Európa, ktorá slúži občanom a chráni ich) , Ú. v. EÚ C 115, 4.5.2010, s. 1Akčný plán Komisie na roky 2006 – 2010 o vypracovávaní štatistík o trestnej činnosti a trestnom konaní, KOM(2006) 04371.4.2. Konkrétne ciele a príslušné činnosti v rámci ABM/ABBKonkrétny cieľ č. ..Konkrétny cieľ č. 1 – zostavovanie údajovPríslušné činnosti v rámci ABM/ABB3403 – Zostavovanie štatistických informácií1.4.3. Očakávané výsledky a vplyvUveďte, aký vplyv by mal mať návrh/iniciatíva na príjemcov/cieľové skupiny.Lepšie porovnateľné informácie o trestnej činnosti a bezpečnosti v EÚ.Štatistika, ktorá pomôže pri tvorbe politík zameraných na presadzovanie bezpečnosti a prevenciu trestnej činnosti.1.4.4. Ukazovatele výsledkov a vplyvuUveďte ukazovatele, pomocou ktorých je možné sledovať uskutočňovanie návrhu/iniciatívy.Dostupnosť porovnateľných ukazovateľov EÚ o bezpečnosti a mikroúdajov zo všetkých 27 členských štátov a z krajín EHP.1.5. Dôvody návrhu/iniciatívy1.5.1. Potreby, ktoré sa majú uspokojiť v krátkodobom alebo dlhodobom horizonte-Porovnateľné ukazovatele EÚ o pocite osobnej bezpečnosti a o skúsenostiach obetí trestnej činnosti dostupné zo všetkých 27 členských štátov a z krajín EHP.- Mikroúdaje poskytnuté výskumným pracovníkom.1.5.2. Prínos zapojenia EÚPorovnateľnosť výsledkov o vnímaní bezpečnosti v súvislosti s trestnou činnosťou na úrovni EÚ prispeje k tvorbe politiky vychádzajúcej z overených poznatkov.1.5.3. Poznatky získané z podobných skúseností v minulostiNeuplatňuje sa.1.5.4. Zlučiteľnosť a možná synergia s inými finančnými nástrojmiÚdaje získané týmto prieskumom umožnia správne vyhodnocovať informácie o trestnej činnosti pochádzajúce z iných zdrojov, napríklad z policajných záznamov.1.6. Trvanie akcie a jej finančného vplyvuX Návrh/iniciatíva s obmedzenou dobou trvania-  ( Návrh/iniciatíva sú v platnosti od [DD/MM]2011do [DD/MM]2015.-  ( Finančný vplyv trvá od 2012 do 2015.( Návrh/iniciatíva s neobmedzenou dobou trvania28.  Počiatočná fáza vykonávania bude trvať od RRRR do RRRR,29.  a potom bude vykonávanie postupovať bežným tempom.1.7. Plánovaný spôsob hospodárenia [17]X Priame centralizované hospodárenie na úrovni Komisie( Nepriame centralizované hospodárenie s delegovaním úloh súvisiacich s plnením rozpočtu na:30.  ( výkonné agentúry31.  ( subjekty zriadené spoločenstvami[18]32.  ( národné verejnoprávne subjekty/subjekty poverené vykonávaním verejnej služby33.  ( osoby poverené vykonávaním osobitných akcií podľa hlavy V Zmluvy o Európskej únii a určené v príslušnom základnom akte v zmysle článku 49 nariadenia o rozpočtových pravidlách( Zdieľané hospodárenie s členskými štátmi( Decentralizované hospodárenie s tretími krajinami( Spoločné hospodárenie s medzinárodnými organizáciami (uveďte)V prípade viacerých spôsobov hospodárenia, uveďte v oddiele „Poznámky“ presnejšie vysvetlenie.Poznámky2. OPATRENIA V OBLASTI RIADENIA2.1. Opatrenia týkajúce sa kontroly a predkladania správUveďte časový interval a podmienky, ktoré sa vzťahujú na tieto opatrenia.V priebehu uskutočňovania prieskumu sa budú konať pravidelné zasadnutia osobitnej skupiny s členskými štátmi, ktorých účelom bude kontrola prieskumu a výmena skúseností.Postup sa bude kontrolovať na základe správ o kvalite prieskumu v súlade s osobitnými pravidlami Eurostatu.2.2. Systém riadenia a kontroly2.2.1 Zistené rizikáNedostupnosť finančných zdrojov na vnútroštátnej úrovni na pokrytie príspevku členských štátov na úhradu nákladov na prieskum.2.2.2 Plánované metódy kontrolyRealizácia spolufinancovania prieskumu zo strany Európskej komisie je podmienená dostupnosťou rozpočtových prostriedkov v rozpočte Európskej únie.2.3. Opatrenia na predchádzanie podvodom a nezrovnalostiamUveďte existujúce a plánované opatrenia na predchádzanie podvodom a nezrovnalostiam a existujúce a plánované opatrenia ochrany pred podvodmi a nezrovnalosťami.Prijaté kontrolné opatrenia za použitia štandardných postupov pre prideľovanie grantov.3. ODHADOVANÝ FINANČNÝ VPLYV NÁVRHU/INICIATÍVY3.1. Príslušné okruhy viacročného finančného rámca a rozpočtové riadky výdavkov-  Existujúce rozpočtové riadkyV poradí , v akom za sebou nasledujú okruhy viacročného finančného rámca a rozpočtové riadky v týchto okruhoch.Okruh viacročného finančného rámca | Rozpočtový riadok | Druh výdavkov | Príspevky |Číslo [Názov……………………………………..] | DRP/NRP ([19]) | krajín EZVO[20] | kandidátskych krajín[21] | tretích krajín | v zmysle článku 18 ods. 1 písm. aa) nariadenia o rozpočtových pravidlách |[1a] | 29.02.03 Štatistický program EÚ na roky 2008 až 2012. | DRP | Áno | Nie | Nie | Nie |[3a] | 18.05.09 - Predchádzanie a boj proti trestnej činnosti | DRP | Nie | Áno (iba ako partner) | Nie | Áno (iba príspevky členských štátov a ich štátnych orgánov) |-  Požadované nové rozpočtové riadkyV poradí , v akom za sebou nasledujú okruhy viacročného finančného rámca a rozpočtové riadky v týchto okruhoch.Okruh viacročného finančného rámca | Rozpočtový riadok | Druh výdavkov | Príspevky |Číslo [Názov……………………………………..] | DRP/ NRP | krajín EZVO | kandidátskych krajín | tretích krajín | v zmysle článku 18 ods. 1 písm. aa) nariadenia o rozpočtových pravidlách |[XX.YY.YY.YY] | ÁNO/NIE | ÁNO/NIE | ÁNO/NIE | ÁNO/NIE |3.2. Odhadovaný vplyv na výdavky3.2.1 Zhrnutie odhadovaného vplyvu na výdavkyv mil. EUR (zaokrúhlené na 3 desatinné miesta)Okruh viacročného finančného rámca: | Číslo | 1a Konkurencieschopnosť pre rast a zamestnanosť |v mil. EUR (zaokrúhlené na 3 desatinné miesta)36.  3.2.3.2. Odhadované potreby ľudských zdrojov37.  ( Návrh/iniciatíva si nevyžaduje použitie ľudských zdrojov.38.  X Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:Odhady sa zaokrúhľujú na celé čísla (alebo najviac na jedno desatinné miesto)rok N | rok N+1 | rok N+2 | rok N+3 | … uveďte všetky roky, počas ktorých vplyv trvá (pozri bod 1.6) |( Plán pracovných miest (úradníci a dočasní zamestnanci) |01 01 01 (sídlo a zastúpenia Komisie) | 2 | 2 | 2 | 2 |XX 01 01 02 (delegácie) |XX 01 05 01 (nepriamy výskum) |10 01 05 01 (priamy výskum) |( Externí zamestnanci (ekvivalent plného pracovného času )[31] |XX 01 02 01 (ZZ, PADZ, VNE, z celkového finančného krytia) |XX 01 02 02 (ZZ, PADZ, PED, MZ A VNE v delegáciách) |10 01 05 02 (ZZ, PADZ, VNE – priamy výskum) |Iné rozpočtové riadky (uveďte) |SPOLU | 2 | 2 | 2 | 2 |XX predstavuje príslušnú oblasť politiky alebo rozpočtovú hlavu.Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení.Opis úloh, ktoré sa majú vykonať:Úradníci a dočasní zamestnanci | Sprístupniť členským štátom informácie potrebné na realizáciu prieskumu. Pripraviť informatické nástroje potrebné na príjem, validáciu a spracovanie údajov. Pripraviť údaje na uverejnenie. |Externí zamestnanci | Neuplatňuje sa. |-  3.2.4. Súlad s platným viacročným finančným rámcom39.  ( Návrh/iniciatíva je v súlade s platným viacročným finančným rámcom.40.  X( Návrh/iniciatíva si vyžaduje zmenu v plánovaní príslušného okruhu vo viacročnom finančnom rámci.Celkový rozpočet bude úplne pokrytý prerozdelením.41.  ( Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca[34].3.2.5. Účasť tretích strán na financovaní42.  Návrh/iniciatíva nebude zahŕňať spolufinancovanie tretími stranami.3.3. Odhadovaný vplyv na príjmy43.  X Návrh/iniciatíva nemá finančný vplyv na príjmy.[1] Ú. v. EÚ L 344, 28.12.2007, s. 15.[2] Ú. v. EÚ C […], […], s. […].[3] Ú. v. EÚ C 53, 3.3.2005, s. 1.[4] Ú. v. EÚ C 115, 4.5.2010, s. 1.[5] Ú. v. ES L 232, 29.8.2002, s. 1.[6] Ú. v. EÚ L 412, 30.12.2006, s. 1.[7] Ú. v. EÚ L 87, 31.3.2009, s. 164.[8] Ú. v. EÚ C 303, 14.12.2007, s. 1.[9] Ú. v. ES L 281, 23.11.1995, s. 31.[10] Ú. v. ES L 8, 12.1.2001, s. 1.[11] Ú. v. EÚ L 55, 28.2.2011, s. 13.[12] Ú. v. ES L 312, 23.12.1995, s. 1.[13] Ú. v. ES L 292, 15.11.1996, s. 2.[14] Ú. v. ES L 136, 31.5.1999, s. 1.[15] ABM: riadenie založené na činnostiach – ABB: zostavovanie a plnenie rozpočtu založené na činnostiach.[16] Podľa článku 49 ods. 6 písm. a) alebo b) nariadenia o rozpočtových pravidlách.[17] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html[18] Podľa článku 185 nariadenia o rozpočtových pravidlách.[19] DRP = Diferencované rozpočtové prostriedky/NRP = Nediferencované rozpočtové prostriedky.[20] EZVO: Európske združenie voľného obchodu.[21] Kandidátske krajiny a prípadne potenciálne kandidátske krajiny západného Balkánu.[22] Rok N je rokom, v ktorom sa návrh/iniciatíva začína uskutočňovať.[23] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.[24] Rok N je rokom, v ktorom sa návrh/iniciatíva začína uskutočňovať.[25] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.[26] Rok N je rokom, v ktorom sa návrh/iniciatíva začína uskutočňovať.[27] Výstupy znamenajú dodané produkty a služby (napr.: počet financovaných výmen študentov, vybudované cesty v km atď.).[28] Ako je uvedené v oddiele 1.4.2. „Konkrétne ciele…“.[29] Rok N je rokom, v ktorom sa návrh/iniciatíva začína uskutočňovať.[30] Technická a/alebo administratívna pomoc a výdavky určené na podporu realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.[31] ZZ = zmluvný zamestnanec; PADZ= pracovníci agentúr dočasného zamestnávania; PED = pomocný expert v delegácii; MZ= miestny zamestnanec; VNE= vyslaný národný expert;[32] Pod stropom pre externých zamestnancov z operačných rozpočtových prostriedkov (pôvodné rozpočtové riadky „BA“).[33] Najmä pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH).[34] Pozri body 19 a 24 medziinštitucionálnej dohody.


Dôležité právne oznámenie

|

52009PC0437

Návrh nariadenie rady, ktorým sa ukončuje preskúmanie týkajúce sa „nového vývozcu“ v súvislosti s nariadením Rady (ES) č. 1174/2005 o uložení konečného antidumpingového cla a o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike, opätovne zavádza clo v súvislosti s dovozom od jedného vývozcu v tejto krajine a ruší registrácia tohto dovozu  /* KOM/2009/0437 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 31.8.2009KOM(2009) 437 v konečnom zneníNávrhNARIADENIE RADY,ktorým sa ukončuje preskúmanie týkajúce sa „nového vývozcu“ v súvislosti s nariadením Rady (ES) č. 1174/2005 o uložení konečného antidumpingového cla a o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike, opätovne zavádza clo v súvislosti s dovozom od jedného vývozcu v tejto krajine a ruší registrácia tohto dovozuDÔVODOVÁ SPRÁVA1. KONTEXT NÁVRHU-  Dôvody a ciele návrhuTento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 (ďalej len „základné nariadenie“), pokiaľ ide o konanie týkajúce sa dovozu ručných paletovacích vozíkov a ich hlavných častí s pôvodom v Čínskej ľudovej republike.-  Všeobecný kontextTento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení.-  Existujúce ustanovenia v oblasti návrhuNariadenie Rady (ES) č. 1174/2005 o uložení konečného antidumpingového cla a o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike. Rozsah pôsobnosti antidumpingových opatrení uložených nariadením Rady (ES) č. 1174/2005 bol objasnený v nariadení Rady (ES) č. 684/2008.-  Súlad s ostatnými politikami a cieľmi ÚnieNeuplatňuje sa.2. KONZULTÁCIE SO ZAINTERESOVANÝMI STRANAMI A HODNOTENIE VPLYVU-  Konzultácie so zainteresovanými stranamiV súlade s ustanoveniami základného nariadenia mali už zainteresované strany, ktorých sa konanie týka, možnosť obhajovať svoje záujmy počas prešetrovania.-  Získavanie a využívanie expertízyExterná expertíza nebola potrebná.-  Hodnotenie vplyvuTento návrh je výsledkom implementácie základného nariadenia.V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť.3. PRÁVNE PRVKY NÁVRHU-  Zhrnutie navrhovaného opatreniaKomisia začala 21. januára 2009 preskúmanie týkajúce sa „nového vývozcu“ v súvislosti s nariadením Rady (ES) č. 1174/2005 o uložení konečného antidumpingového cla a o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike, zrušila uvedené clo, pokiaľ ide o dovoz od jedného vývozcu v tejto krajine, a zaviedla registráciu tohto dovozu. Príslušnou spoločnosťou je spoločnosť Crown Equipment (Suzhou) Company Limited (ďalej len „žiadateľ“).Žiadateľ 22. mája 2009 stiahol svoju žiadosť o preskúmanie. Po zvážení toho, či by bolo odôvodnené pokračovať v prešetrovaní z úradnej moci, sa dospelo k záveru, že preskúmanie by sa malo ukončiť. Vzhľadom na uvedené skutočnosti by sa clo uložené na riadením (ES) č. 1174/2005, ktoré sa vzťahuje na „všetky ostatné spoločnosti“, malo opätovne zaviesť aj voči žiadateľovi.Navrhuje sa preto, aby Rada prijala pripojený návrh nariadenia, ktorý by sa mal uverejniť v Úradnom vestníku Európskej únie najneskôr do 21. októbra 2009.-  Právny základNariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005, a najmä jeho článok 11 ods. 4.-  Zásada subsidiarityNávrh patrí do výlučnej právomoci Spoločenstva. Zásada subsidiarity sa preto neuplatňuje.-  Zásada proporcionalityNávrh je v súlade so zásadou proporcionality z týchto dôvodov:Forma opatrenia je opísaná v základnom nariadení a je mimo rozsahu pôsobnosti vnútroštátneho rozhodovania.Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje.-  Výber nástrojovNavrhované nástroje: nariadenie.Iné prostriedky by neboli primerané z tohto dôvodu:Iné prostriedky by neboli primerané, pretože základné nariadenie nestanovuje alternatívne možnosti.4. VPLYV NA ROZPOČETNávrh nemá vplyv na rozpočet Spoločenstva.NávrhNARIADENIE RADY,ktorým sa ukončuje preskúmanie týkajúce sa „nového vývozcu“ v súvislosti s nariadením Rady (ES) č. 1174/2005 o uložení konečného antidumpingového cla a o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike, opätovne zavádza clo v súvislosti s dovozom od jedného vývozcu v tejto krajine a ruší registrácia tohto dovozuRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 4,so zreteľom na návrh predložený Komisiou po porade s poradným výborom,keďže:1. PLATNÉ OPATRENIA(1) Nariadením (ES) č. 1174/2005[2] Rada uložila konečné antidumpingové clo a rozhodla o konečnom výbere dočasného cla uloženého na dovoz ručných paletovacích vozíkov a ich hlavných častí s pôvodom v Čínskej ľudovej republike. V prípade štyroch spoločností, na ktoré sa vzťahujú individuálne colné sadzby, sa sadzby platného cla pohybujú v rozmedzí od 7,6 % do 39,9 %. Na „všetky ostatné spoločnosti“ sa vzťahuje clo vo výške 46,7 %. Rozsah pôsobnosti antidumpingových opatrení uložených nariadením Rady (ES) č. 1174/2005 bol objasnený v nariadení Rady (ES) č. 684/2008[3].2. SÚČASNÉ PREŠETROVANIE2.1. Žiadosť o preskúmanie(2) Komisii bola v súlade s článkom 11 ods. 4 základného nariadenia doručená žiadosť o preskúmanie týkajúce sa „nového vývozcu“ v súvislosti s nariadením (ES) č. 1174/2005 od jedného vyvážajúceho výrobcu ručných paletovacích vozíkov a ich hlavných častí s pôvodom v Čínskej ľudovej republike.(3) Žiadosť podala spoločnosť Crown Equipment (Suzhou) Company Limited (ďalej len „Crown Suzhou“ alebo „žiadateľ“).(4) Žiadateľ uviedol, že pôsobí v podmienkach trhového hospodárstva a že v období prešetrovania, na základe ktorého sa stanovili antidumpingové opatrenia, t. j. v období od 1. apríla 2003 do 31. marca 2004 (ďalej len „pôvodné obdobie prešetrovania“) nevyvážal príslušný výrobok do Európskeho spoločenstva a že nie je prepojený so žiadnym z vyvážajúcich výrobcov príslušného výrobku, ktorí podliehajú platným opatreniam. Okrem toho uviedol, že ručné paletovacie vozíky a ich hlavné časti začal do Spoločenstva vyvážať po ukončení pôvodného obdobia prešetrovania.2.2. Začatie preskúmania týkajúceho sa „nového vývozcu“(5) Komisia po porade s poradným výborom stanovila, že existujú dostatočné dôkazy na začatie preskúmania týkajúceho sa „nového vývozcu“ v súlade s článkom 11 ods. 4 základného nariadenia, a po tom, čo zástupcovia dotknutého výrobného odvetvia Spoločenstva mali možnosť vyjadriť sa, Komisia začala na základe nariadenia (ES) č. 52/2009[4] preskúmanie nariadenia (ES) č. 1174/2005 v súvislosti so žiadateľom (ďalej len „preskúmanie“).(6) V súlade s článkom 2 nariadenia Komisie (ES) č. 52/2009 bolo antidumpingové clo vo výške 46,7 %, uložené nariadením Rady (ES) č. 1174/2005 na dovoz ručných paletovacích vozíkov a ich hlavných častí vyrobených žiadateľom, zrušené. Zároveň bolo podľa článku 14 ods. 5 základného nariadenia colným úradom nariadené, aby podnikli primerané kroky na registráciu takéhoto dovozu.2.3. Príslušný výrobok(7) „Príslušným výrobkom“ je výrobok vymedzený v nariadení Rady (ES) č. 1174/2005 v znení zmenenom a doplnenom nariadením (ES) č. 684/2008, teda ručné paletovacie vozíky a ich hlavné časti, t. j. podvozok a hydraulika, s pôvodom v Čínskej ľudovej republike, v súčasnosti zaradené pod kódy KN ex 8427 90 00 a ex 8431 20 00. Ručné paletovacie vozíky sú vymedzené ako vozíky s kolesami a zdvíhacími vidlicami na manipuláciu s paletami, určené na manuálne tlačenie, ťahanie a riadenie kráčajúcou obsluhou na hladkom, rovnom, tvrdom povrchu pomocou otočnej rukoväti. Ručné paletovacie vozíky sú určené len na zdvíhanie nákladu pumpovaním rukoväti do výšky dostatočnej na jeho premiestňovanie a nemajú žiadne ďalšie funkcie ani použitia, ako napríklad i) premiestňovanie a zdvíhanie nákladu s cieľom umiestniť ho na vyššie miesto alebo uľahčenie uskladňovania tovaru (vysokozdvižné vozíky); ii) ukladanie paliet na seba (stohovacie vozíky); iii) zdvíhanie nákladu na pracovnú plošinu (nožnicové vozíky) alebo iv) zdvíhanie a váženie nákladu (vozíky s váhou).2.4. Príslušné strany(8) Komisia oficiálne upovedomila žiadateľa, zástupcov výrobného odvetvia Spoločenstva a zástupcov vyvážajúcej krajiny o začatí preskúmania. Zainteresované strany dostali v lehote stanovenej v nariadení (ES) č. 52/2009 príležitosť písomne vyjadriť svoje stanoviská a požiadať o vypočutie.(9) Útvary Komisie takisto zaslali žiadateľovi formulár žiadosti o trhovohospodársky prístup (ďalej len „THP“) a dotazník, ktoré dostali vyplnené v rámci lehôt stanovených na tento účel.2.5. Obdobie revízneho prešetrovania(10) Prešetrovanie dumpingu sa vzťahovalo na obdobie od 1. januára 2008 do 31. decembra 2008.3. STIAHNUTIE ŽIADOSTI O PRESKÚMANIE TÝKAJÚCE SA „NOVÉHO VÝVOZCU“(11) Listom z 22. mája 2009 adresovaným Komisii spoločnosť Crown Suzhou formálne stiahla svoju žiadosť o preskúmanie týkajúce sa „nového vývozcu“ podľa článku 11 ods. 4 základného nariadenia.(12) Zvažovalo sa, či by bolo odôvodnené pokračovať v prešetrovaní z úradnej moci. Komisia usúdila, že ukončenie prešetrovania nebude mať vplyv na platné antidumpingové opatrenia, že spoločnosti Crown Suzhou sa opätovne uloží sadzba cla, platná pre „všetky ostatné spoločnosti“ so spätným účinkom a že ukončenie prešetrovania nebude v rozpore so záujmom Spoločenstva. Vzhľadom na uvedené skutočnosti by sa malo prešetrovanie ukončiť.(13) Zainteresované strany boli upovedomené o úmysle ukončiť prešetrovanie a opätovne uložiť konečné antidumpingové clo na dovoz príslušného výrobku vyrábaného a predávaného spoločnosťou Crown Suzhou na účely vývozu do Spoločenstva a dostali možnosť vyjadriť sa. Nepredložili však žiadne pripomienky, ktoré by mohli zmeniť toto rozhodnutie.(14) Na základe toho sa dospelo k záveru, že dovoz ručných paletovacích vozíkov a ich hlavných častí, t. j podvozku a hydrauliky, s pôvodom v Čínskej ľudovej republike, ktoré sú v súčasnosti zaradené pod kódy KN ex 8427 90 00 a ex 8431 20 00 a ktoré vyrába a predáva spoločnosť Crown Suzhou na účely vývozu do Spoločenstva, by mal podliehať celoštátnemu clu, ktoré sa vzťahuje na „všetky ostatné spoločnosti“ (46,7 %), uloženému nariadením Rady (ES) č. 1174/2005 a že uvedená sadzba cla by preto mala byť opätovne uložená.4. SPÄTNÝ VÝBER ANTIDUMPINGOVÉHO CLA(15) Vzhľadom na uvedené zistenia sa antidumpingové clo uložené spoločnosti Crown Suzhou na dovoz príslušného výrobku, ktorý podliehal registrácii podľa článku 3 uvedeného nariadenia, vyberá spätne odo dňa nadobudnutia účinnosti nariadenia Komisie (ES) č. 52/2009.5. TRVANIE OPATRENÍ(16) Toto preskúmanie nemá vplyv na dátum, ktorým uplynie platnosť opatrení uložených nariadením Rady (ES) č. 1174/2005 podľa článku 11 ods. 2 základného nariadenia,PRIJALA TOTO NARIADENIE:Článok 11. Preskúmanie týkajúce sa „nového vývozcu“, ktoré sa začalo nariadením (ES) č. 52/2009, sa týmto ukončuje a na dovoz uvedený v článku 1 nariadenia (ES) č. 52/2009 sa týmto ukladá antidumpingové clo, ktoré sa podľa článku 1 nariadenia (ES) č. 1174/2005 vzťahuje na „všetky ostatné spoločnosti“ v Čínskej ľudovej republike.2. Antidumpingové clo, ktoré sa podľa článku 1 nariadenia (ES) č. 1174/2005 vzťahuje na „všetky ostatné spoločnosti“ v Čínskej ľudovej republike, sa týmto vyberá s účinnosťou od 23. januára 2009 z dovozu ručných paletovacích vozíkov a ich hlavných častí, ktorý bol zaregistrovaný podľa článku 3 nariadenia Komisie (ES) č. 52/2009.3. Colným orgánom sa týmto nariaďuje, aby zastavili registráciu dovozu vykonávanú na základe článku 3 nariadenia (ES) č. 52/2009.4. Ak nie je uvedené inak, uplatňujú sa platné ustanovenia týkajúce sa cla.Článok 2Toto nariadenie nadobúda účinnosť dňom nasledujúcim po dni jeho uverejnenia v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s. 1.[2] Ú. v. EÚ L 189, 21.7.2005, s. 1.[3] Ú. v. EÚ L 192, 19.7.2008, s. 1.[4] Ú. v. EÚ L 17, 22.1.2009, s. 19.


Dôležité právne oznámenie

|

52009PC0349

Návrh nariadenie rady, ktorým sa z režimu pre rybolovné úsilie ustanoveného v kapitole III nariadenia (ES) č. 1342/2008 vynímajú niektoré skupiny plavidiel  /* KOM/2009/0349 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 8.7.2009KOM(2009) 349 v konečnom zneníNávrhNARIADENIE RADY,ktorým sa z režimu pre rybolovné úsilie ustanoveného v kapitole III nariadenia (ES) č. 1342/2008 vynímajú niektoré skupiny plavidielDÔVODOVÁ SPRÁVAPodľa článku 11 ods. 2 nariadenia (ES) č. 1342/2008, ktorým sa ustanovuje dlhodobý plán pre populácie tresky a na ne zameraný rybolov a ktorým sa zrušuje nariadenie (ES) č. 423/2004, môže Rada na základe návrhu Komisie a informácií od členských štátov, ako aj stanoviska STECF vyňať niektoré skupiny plavidiel z uplatňovania režimu úsilia, pokiaľ sú k dispozícii príslušné údaje o úlovkoch tresky a vrátených úlovkoch, ktoré uskutočňujú príslušné plavidlá, pokiaľ podiel ulovených tresiek nepresiahne 1,5 % celkových úlovkov danej skupiny plavidiel a pokiaľ by začlenenie tejto skupiny do režimu úsilia predstavovalo neprimeranú administratívnu záťaž vzhľadom na jeho celkový dosah na zásoby tresky. V tejto fáze podalo žiadosť o vyňatie niektorých skupín plavidiel Francúzsko, Nemecko, Írsko, Švédsko, Španielsko, Poľsko a Spojené kráľovstvo. Z informácií, ktoré poskytlo Švédsko a Španielsko, pokiaľ ide o jeho žiadosť o vyňatie jeho flotily loviacej vlečnými sieťami na lov pri dne merlúzu v zóne ICES VI a, je podľa STECF dostatočne jasné, že úlovky tresky, vrátane vrátených úlovkov, ktoré uskutočňujú dané skupiny plavidiel, sú v súlade s podmienkami článku 11 ods. 2 nariadenia (ES) č. 1342/2008 a možno ich teda vyňať z režimu úsilia. V prípade všetkých ďalších žiadostí STECF považuje poskytnuté informácie za nedostatočné na to, aby sa dal posúdiť súlad s týmito podmienkami.Cieľom tohto návrhu je vyňať skupiny plavidiel z uplatňovania kapitoly III nariadenia (ES) č. 1342/2008.Od Rady sa žiada, aby tento návrh prijala čo najskôr, s cieľom umožniť rybárom naplánovanie svojich činností na tento rybársky hospodársky rok.NávrhNARIADENIE RADY,ktorým sa z režimu pre rybolovné úsilie ustanoveného v kapitole III nariadenia (ES) č. 1342/2008 vynímajú niektoré skupiny plavidielRADA EURÓPSKEJ ÚNIE,so zreteľom na Zmluvu o založení Európskeho spoločenstva,So zreteľom na nariadenie Rady (ES) č. 1342/2008, ktorým sa ustanovuje dlhodobý plán pre populácie tresky a na ne zameraný rybolov a ktorým sa zrušuje nariadenie (ES) č. 423/2004[1], a najmä na jeho článok 11,so zreteľom na návrh Komisie,keďže:(1) V kapitole III nariadenia (ES) č. 1342/2008 sa ustanovuje režim pre rybolovné úsilie, podľa ktorého sa členským štátom na ročnom základe prideľujú rybolovné možnosti z hľadiska rybolovného úsilia. Podľa článku 11 ods. 2 uvedeného nariadenia môže Rada na základe návrhu Komisie a informácií od členských štátov, ako aj stanoviska STECF vyňať niektoré skupiny plavidiel z uplatňovania režimu rybolovného úsilia, pokiaľ sú k dispozícii príslušné údaje o úlovkoch tresky a vrátených úlovkoch, ktoré uskutočňujú príslušné plavidlá, pokiaľ podiel ulovených tresiek nepresiahne 1,5 % celkových úlovkov danej skupiny plavidiel a pokiaľ by začlenenie tejto skupiny do režimu úsilia predstavovalo neprimeranú administratívnu záťaž vzhľadom na jeho celkový dosah na zásoby tresky.(2) Švédsko poskytlo informácie o úlovkoch tresky, ktoré uskutočňuje skupina 156 plavidiel loviacich v oblastiach Skagerrak a Kattegat homára štíhleho triediacou mriežkou definovanou v dodatku 2 k prílohe III k nariadeniu (ES) č. 43/2009. Na základe týchto informácií a posudku STECF možno stanoviť, že počas obdobia, keď môžu plavidlá danej skupiny používať jedine túto triediacu mriežku, úlovky tresky, vrátane vyradených úlovkov, nepresahujú 1,5 % celkových úlovkov tejto skupiny plavidiel počas tohto obdobia. Berúc do úvahy aj program Švédska na kontrolu zásob tresky v Severnom mori, oblasti Skagerrak a Kattegat a vzhľadom na to, že by začlenenie tejto skupiny predstavovalo neprimeranú administratívnu záťaž v porovnaní s jeho celkovým dosahom na zásoby tresky, je vhodné vyňať danú skupinu plavidiel počas obdobia, v ktorom používajú výhradne predmetnú mriežku, z uplatňovania režimu úsilia ustanoveného v kapitole III nariadenia (ES) č. 1342/2008.(3) Španielsko poskytlo informácie o úlovkoch tresky, ktoré uskutočňuje skupina 88 plavidiel loviacich na západe Škótska vlečnými sieťami na lov pri dne predovšetkým merlúzu. Na základe týchto informácií a posudku STECF možno stanoviť, že úlovky tresky, vrátane vyradených úlovkov, ktoré uskutočňuje daná skupina plavidiel, nepresahujú 1,5 % celkových úlovkov tejto skupiny plavidiel počas toho istého obdobia. Zohľadňujúc takisto opatrenia, ktoré sa zaviedli na zaistenie monitorovania a kontroly rybolovných činností uvedenej skupiny plavidiel a vzhľadom na to, že by začlenenie tejto skupiny predstavovalo neprimeranú administratívnu záťaž v porovnaní s jeho celkovým dosahom na zásoby tresky, je vhodné vyňať túto skupinu plavidiel z uplatňovania režimu úsilia ustanoveného v kapitole III nariadenia (ES) č. 1342/2008.(4) Keďže členské štáty riadia rybolovné úsilie a starajú sa o dodržiavanie obmedzení v rámci rybárskeho hospodárskeho roku, ktorý trvá od 1. februára 2009 do 31. januára 2010, a so zreteľom na to, že sa nariadenie (ES) č. 1342/2008 prijalo krátko pred začiatkom tohto rybárskeho hospodárskeho roku, je vhodné, aby sa tieto vyňatia mohli uplatňovať na celý rybársky hospodársky rok a aby sa teda uplatňovali od 1. februára 2009,PRIJALA TOTO NARIADENIE:Článok 1 Vyňatie z režimu úsilia podľa nariadenia (ES) č. 1342/2008Z uplatňovania režimu pre rybolovné úsilie ustanoveného v kapitole III nariadenia (ES) č. 1342/2008 sa vynímajú tieto skupiny plavidiel:a) skupina 156 plavidiel plaviacich sa pod vlajkou Švédska uvedená v jeho žiadosti z 26. februára 2009 doplnenej listom z 8. apríla 2009, ktoré v oblasti Skagerrak a Kattegat lovia homára štíhleho počas obdobia, v ktorom tieto plavidlá používajú výhradne triediacu mriežku definovanú v dodatku 2 k prílohe III k nariadeniu (ES) č. 43/2009;b) skupina 88 plavidiel plaviacich sa pod vlajkou Španielska uvedená v jeho žiadosti z 2. decembra 2008 doplnenej listami zo 6. a 14. marca 2009, ktoré lovia hlbokomorské druhy a merlúzy, pričom používajú vlečné siete na lov pri dne s veľkosťou ôk rovnakou alebo väčšou ako 100 mm na klesajúcom šelfe západne od Škótska v hĺbke medzi 200 a 1000 metrov.Článok 2 Nadobudnutie účinnostiToto nariadenie nadobúda účinnosť tretím dňom po jeho uverejnení v Úradnom vestníku Európskej únie .Uplatňuje sa od 1. februára 2009.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. EÚ L 348, 24.12.2008, s. 20.


				|

		52013PC0227

			Návrh NARIADENIE RADY ktorým sa mení nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa /* COM/2013/0227 final - 2013/0118 (NLE) */

			   	DÔVODOVÁ SPRÁVA
1.           KONTEXT NÁVRHU
Autonómne colné kvóty Únie sú potrebné v
prípade výrobkov, ktorých výroba v Únii nepostačuje na pokrytie potrieb
spotrebiteľských odvetví v Únii v súčasnom kvótovom období. V reakcii
na žiadosti viacerých členských štátov Komisia spolu s príslušnými
vládnymi odborníkmi posúdila, či otvorí autonómne colné kvóty na
určité poľnohospodárske a priemyselné výrobky.
Rada prijala 22. decembra 2009 nariadenie (EÚ)
č. 7/2010, ktorým sa otvárajú autonómne colné kvóty Únie na niektoré
poľnohospodárske a priemyselné výrobky a ustanovuje ich správa, s
cieľom uspokojiť dopyt Únie po uvedených výrobkoch za najvýhodnejších
podmienok.
Colné kvóty Únie by sa mali otvoriť s
nulovými alebo zníženými colnými sadzbami autonómnych ciel Spoločného
colného sadzobníka v primeraných objemoch bez toho, aby sa narušili trhy
s takýmito výrobkami. Diskusie na stretnutiach skupiny pre otázky colného
hospodárstva ukázali, že členské štáty sú pripravené otvoriť kvóty
pre výrobky vymenované v prílohe I k tomuto návrhu nariadenia
bez toho, aby sa narušil trh s takýmito výrobkami.
Okrem toho bolo nevyhnutné upraviť kvóty
uvedené v prílohe II k tomuto návrhu: v prípade poradových čísel 09.2620 a
09.2633 sa musel zmeniť opis a v prípade poradového čísla 09.2629 sa
musel doplniť ďalší kód TARIC. Okrem toho boli v záujme
transparentnosti konečné dátumy kvót s poradovými číslami 09.2632 a
09.2917 začlenené do prílohy II tohto návrhu nariadenia, a to s
cieľom oznámiť dátum, ku ktorému budú tieto kvóty zrušené.
Návrh je v súlade s poľnohospodárskou,
obchodnou, podnikateľskou politikou, politikou rozvoja a politikou
vonkajších vzťahov. Predovšetkým sa tento návrh nerealizuje na úkor
krajín, ktoré využívajú preferenčnú obchodnú dohodu s EÚ (napr. krajín
VSP, krajín režim AKT, kandidátskych a potenciálnych kandidátskych krajín).
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
Konzultácie sa uskutočnili so skupinou
pre otázky colného hospodárstva, ktorá zastupuje priemyselné odvetvia každého
členského štátu. Pri všetkých uvedených kvótach sa zohľadňuje
dohoda dosiahnutá v skupine.
Neboli uvedené žiadne potenciálne závažné
riziká s nezvratnými následkami.
Tomuto návrhu bude predchádzať postup
konzultácií medzi útvarmi a uverejní sa po jeho schválení Radou.
3.           PRÁVNE PRVKY NÁVRHU
Zmena a doplnenie nariadenia Rady, ktorým sa
otvárajú autonómne colné kvóty Únie na niektoré poľnohospodárske a
priemyselné výrobky a ustanovuje ich správa, na právnom základe článku 31
Zmluvy o fungovaní Európskej únie. Na základe
uvedeného článku autonómne colné kvóty Rada stanovuje kvalifikovanou
väčšinou na základe návrhu Komisie.
Návrh patrí do výlučnej právomoci Únie.
Zásada subsidiarity sa preto neuplatňuje.
Tento súbor opatrení je v súlade so zásadami
na zjednodušenie postupov pre hospodárske subjekty zapojené do
zahraničného obchodu a s oznámením Komisie z roku 2011 o pozastavení
uplatňovania autonómnych ciel a kvótach (Ú. v. EÚ C 363, 13.12.2011, s.
6).
4.           VPLYV NA ROZPOČET
Nevybrané clá v celkovej sume približne 8,8
milióna EUR/rok. Vplyv na tradičné vlastné zdroje rozpočtu
predstavuje -6,6 milióna EUR/rok (75 % x 8,8 milióna EUR/rok).
2013/0118 (NLE)
Návrh
NARIADENIE RADY
ktorým sa mení nariadenie (EÚ) č.
7/2010, ktorým sa otvárajú autonómne colné kvóty Únie na niektoré
poľnohospodárske a priemyselné výrobky a ustanovuje ich správa
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä jej článok 31,
so zreteľom na návrh Európskej komisie,
keďže:
(1)       S cieľom
zabezpečiť dostatočné a neprerušované dodávky niektorých druhov
tovaru, ktorých výroba je v Únii nedostatočná, a s cieľom vyhnúť
sa narušeniam trhu sa nariadením Rady (EÚ) č. 7/2010[1] otvorili na niektoré
poľnohospodárske a priemyselné výrobky autonómne colné kvóty. Výrobky v
rámci uvedených colných kvót sa môžu dovážať so zníženými alebo nulovými
colnými sadzbami. Z rovnakých dôvodov je potrebné s účinnosťou od 1.
júla 2013 otvoriť nové colné kvóty so zníženou alebo s nulovou colnou
sadzbou pre primeraný objem deviatich výrobkov s poradovým číslom
09.2644 a poradovými číslami 09.2663 až 09.2671.
(2)       Okrem toho by sa mal
upraviť opis výrobku pre autonómne colné kvóty Únie s poradovými
číslami 09.2620 a 09.2633 a v prípade poradového čísla 09.2629 by sa
mal doplniť ďalší kód TARIC.
(3)       V prípade autonómnych colných
kvót Únie s poradovými číslami 09.2917 a 09.2632 by sa mal vložiť
konečný dátum 31. 12. 2013, pretože nie je v záujme Únie poskytovať
takéto kvóty aj naďalej po uvedenom dátume.
(4)       Nariadenie (EÚ)
č. 7/2010 by sa preto malo zodpovedajúcim spôsobom zmeniť a
doplniť.
(5)       Keďže colné kvóty majú
nadobudnúť účinnosť od 1. júla 2013, toto nariadenie by sa malo
uplatňovať od toho istého dátumu a malo by nadobudnúť
účinnosť okamžite,
PRIJALA TOTO NARIADENIE:
Článok 1
Príloha k nariadeniu (EÚ) č. 7/2010 sa
mení takto:
(1)        vkladajú sa riadky s poradovým číslom 09.2644 a poradovými
číslami 09.2663 až 09.2671 uvedené v prílohe I k tomuto nariadeniu;
(2)        riadky pre colné kvóty s poradovými
číslami 09.2620, 09.2629, 09.2632, 09.2633 a 09.2917 sa nahrádzajú
riadkami uvedenými v prílohe II k tomuto nariadeniu.
Článok 2
Toto nariadenie nadobúda účinnosť
dňom jeho uverejnenia v Úradnom vestníku Európskej únie.
Uplatňuje sa od 1. júla 2013.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V Bruseli
                                                                       Za
Radu
                                                                       predseda
PRÍLOHA I
Colné kvóty podľa článku 1 ods. 1
 Poradové číslo || Číselný znak KN || TARIC || Opis || Obdobie kvóty || Objem kvóty || Clo v rámci kvóty (%)
 09.2663 || ex 1104 29 17 || 10 || Mleté zrná ciroku, ktoré boli aspoň lúpané a zbavené klíčkov, na použitie pri výrobe sypkých výplňových obalových výrobkov (1) || 01.07-31.12 || 750 ton || 0 %
 09.2664 || ex 2008 60 19 ex 2008 60 39 || 30 30 || Čerešne obsahujúce pridaný alkohol, tiež s obsahom cukru 9 % hmotnosti, s priemerom najviac 19,9 mm, s kôstkou, na použitie v čokoládových výrobkoch (1) || 01.07-31.12 || 500 ton || 10 % (2)
 09.2665 || ex 2916 19 95 || 30 || (E,E)-Hexa-2,4-dienoát draselný (CAS RN 24634-61-5) || 01.07-31.12 || 4 000 ton || 0 %
 09.2666 || ex 3204 17 00 || 55 || Farbivo C.I. Pigment Red 169 (CAS RN 12237-63-7) || 01.07-31.12 || 20 ton || 0 %
 09.2644 || ex 3824 90 97 || 96 || Prípravok obsahujúci v % hmotnosti: — || 55 % alebo viac, ale najviac 78 % dimetyl-glutarátu,
 — || 10 % alebo viac, ale najviac 28 % dimetyl-adipátu a
 — || najviac 25 % dimetyl-sukcinátu
01.07-31.12
3 000
  ton
0 %
 09.2671 || ex 3905 99 90 || 81 || Poly(vinylbutyral) (CAS RN 63148-65-2):  — || obsahujúci hydroxylové skupiny 17,5 - 20 mol % a
 — || so strednou veľkosťou častíc (D50) väčšou ako 0,6 mm
01.07-31.12
5 500
  ton
0 %
 09.2667 || ex 8537 10 99 || 51 || Elektromechanický rozvádzač:  — || s 5-stupňovým spínačom,
 — || s elektrickým vodičom,
 — || s integrovaným obvodom,
 — || s infačerveným prijímačom alebo bez neho,
na
  použitie pri výrobe výrobkov zatriedených do položiek 8521 a 8528 (1)
01.07-31.12
3 000 000
  jednotiek
0 %
 09.2668 || ex 8714 91 10 ex 8714 91 10 || 21 31 || Rám bicykla vyrobený z uhlíkových vlákien a umelej živice, farbený, lakovaný a/alebo leštený, na použitie pri výrobe bicyklov (1) || 01.07-31.12   || 38 000 jednotiek   || 0 %
 09.2669 || ex 8714 91 30 ex 8714 91 30 || 21 31 || Predná vidlica bicykla vyrobená z uhlíkových vlákien a umelej živice, farbená, lakovaná a/alebo leštená, na použitie pri výrobe bicyklov (1) || 01.07-31.12   || 26 000 jednotiek   || 0 %
 09.2670 || ex 9405 40 39 || 30 || Elektrické svetelné systémy obsahujúce: — || dosky plošných spojov a
 — || svetelné diódy (LED)
na výrobu
  jednotiek podsvetlenia pre televízne súpravy s plochou obrazovkou (1)
01.07-31.12
8 500 000
  kusov
0 %
 ||  (1) || Na pozastavenia ciel sa vzťahujú články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993, s. 1). ||
 || (2) || Uplatňuje sa osobitné clo. ||
PRÍLOHA II
Colné kvóty podľa článku 1 ods. 2
 Poradové číslo || Číselný znak KN || TARIC || Opis || Obdobie kvóty || Objem kvóty || Clo v rámci kvóty (%)
 09.2632 || ex 2921 22 00 || 10 || Hexametyléndiamín (CAS RN 124-09-4) || 01.01-31.12.2013 || 40 000 ton || 0 %
 09.2917 || ex 2930 90 13 || 90 || Cystín (CAS RN 56-89-3) || 01.01-31.12.2013 || 600 ton || 0 %
 09.2629   || ex 7616 99 90 ex 8302 49 00 || 85 91 || Teleskopické držadlo z hliníka určené na použitie pri výrobe batožín (1) || 01.01-31.12 || 800 000 jednotiek || 0 %
 09.2633 || ex 8504 40 82 || 20 || Elektrický usmerňovač s výkonom nie viac ako 1 kVA, na použitie pri výrobe prístrojov zatriedených do položiek 8509 80 a 8510 (1) || 01.01-31.12 || 4 500 000 jednotiek || 0 %
 09.2620 || ex 8526 91 20 || 20 || Zostava pre GPS systém majúca funkciu stanovenia polohy, bez displeja a s hmotnosťou nie viac ako 2 500 g || 01.01-31.12 || 3 000 000 jednotiek || 0 %
 || (1) || Na pozastavenia ciel sa vzťahujú články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993, s. 1). ||
LEGISLATÍVNY
FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU
PRÍJMOV
1.         NÁZOV NÁVRHU:
Nariadenie Rady, ktorým sa mení nariadenie
(EÚ) č. 7/2010, ktorým sa otvárajú autonómne colné kvóty Únie na niektoré
poľnohospodárske a priemyselné výrobky a ustanovuje ich správa
2.         ROZPOČTOVÉ RIADKY
Kapitola a článok: Kapitola 12
článok 120
Suma zahrnutá do rozpočtu na rok 2013: 18 631 800 000 EUR
(návrh rozpočtu na rok 2013)
3.         FINANČNÝ VPLYV
¨         Návrh nemá finančný vplyv
X         Návrh nemá finančný vplyv na
výdavky, ale má finančný vplyv na príjmy. Účinok je nasledovný:
(v
miliónoch EUR zaokrúhlené na jedno desatinné miesto)
 Rozpočtový riadok || Príjmy[2] || 6-mesačné obdobie začínajúce od dd/mm/rrrr || [Rok: 2/2013]
 Článok 120 || Vplyv na vlastné zdroje || 01/07/2013 || -3,3
(v
miliónoch EUR zaokrúhlené na jedno desatinné miesto)
 Stav po akcii
   || [2014 – 2017]
 Článok 120 || -6,6 / rok
Celková výška nevybraných ciel v roku
2012 v dôsledku uplatňovania autonómnych colných kvót podľa
nariadenia (EÚ) č. 7/2010 dosiahla 54,9 milióna EUR.
Doplnenia tohto nariadenia spôsobia ročné
zvýšenie sumy nevybraných ciel v odhadovanej výške 8,8 milióna EUR.
Na základe uvedených skutočností možno
vplyv na stratu príjmov vyplývajúcu z tohto nariadenia odhadnúť na
6,6 milióna EUR/rok obdobie od 1. 1. 2014 do 31. 12. 2017 (hrubá suma 8,8
milióna EUR x 0,75) a na 3,3 milióna EUR obdobie od 1. 7. 2013 do 31. 12.
2013.
4.         Opatrenia proti podvodom
Kontroly konečného použitia niektorých
výrobkov, na ktoré sa toto nariadenie Rady vzťahuje, sa budú
vykonávať v súlade s článkami 291 až 300 nariadenia Komisie (EHS)
č. 2454/93.
[1]               Ú. v. EÚ L 3, 7.1.2010, s. 1.
[2]               Pokiaľ ide o tradičné vlastné zdroje
(poľnohospodárske poplatky, odvody z produkcie cukru, clá), uvedené sumy musia
predstavovať čisté sumy, t. j. hrubé sumy po odpočítaní 25 %
nákladov na výber.